OpenLLM-France/wikimedia huggingface dataset:
# Gangaran

Gangaran fou un regne de l'alt Senegal, situat a les terres a l'est de Bafoulabé, limitat a l'oest pel riu Bafing i al nord pel Bakhoy.
Va pertànyer a l'Imperi de Mali i més tard al regne de Tekrur. Posteriorment va formar part de l'Imperi bambara de Kaarta. A mitjan segle xix va ser conquerit pels tuculors d'al-Hadjdj Umar Tall. Fou posat sota protectorat francès en la segona campanya de Borgnis-Desbordes el 1882. El coronel Gustave Borgnis-Desbordes i la seva columna van sortir de Saint Louis del Senegal a mitjan octubre de 1881; pel camí va fer arrasar els llogarets de Mahina i Kalé, propers a Bafoulabé, i van imposar el protectorat al Gangaran arribant a Badumbé l'1 de gener de 1882.
Al acostar-se el hivern de 1885, després de combatre els francesos al sud de Niagassola, Samori Turé es va retirar-se a Faraoulia, al Siéké, deixant una guarnició a Kokoro i al seu germà Malinkamory estacionat a Gale mentre l'altre germà Fabou Ibrahima va tornar al país manding de Kangaba. Durant el hivern els sofes van fer incursions a la vall del Bakhoy i del Bafing, saquejant el Gadougou i el Gangaran arribant en les seves incursions fins a Médine a la vora del riu Senegal, i fins a Fatafi al Gangaran. La línia de postes de telègraf fou destruïda. Posteriorment l'autoritat francesa ja no fou discutida.

## Referències

* Histoire de la conquête du Soudan français (1878-1899) pel Tinent Gatelet
# Live from New York City, 1967

Live from New York City, 1967 és un àlbum de Simon & Garfunkel gravat al Philharmonic Hall del Lincoln Center de Nova York el 22 de gener de 1967. L'àlbum fou publicat sota el segell Columbia Legacy CK 61513 label el 16 de juliol de 2002.
La interpretació és digna d'atenció, ja que fou la primera publicació oficial d'un directe de Simon and Garfunkel gravada durant la dècada de 1960, concretament el 1967, abans que el duet comencés a treballar en The Graduate. S'hi poden escoltar molts dels primers èxits del grup, tals com «Leaves That Are Green», «He Was My Brother» i «For Emily, Whenever I May Find Her». Quatre de les canons de l'àlbum ja foren publicades anteriorment en la caixa recopilatòria de 1997 Old Friends.
En contrast amb els altres àlbums en directe del duet (The Concert in Central Park, Old Friends: Live on Stage i Live 1969), aquesta gravació presenta Paul Simon i Art Garfunkel interpretant temes per separat.

## Llista de cançons

* «He Was My Brother» – 3:21P
* «Leaves That Are Green» – 2:57
* «Sparrow» –3:06
* «Homeward Bound» – 2:39
* «You Don't Know Where Your Interest Lies» – 2:06
* «A Most Peculiar Man» – 2:59
* «The 59th Street Bridge Song (Feelin' Groovy)» – 1:49
* «The Dangling Conversation» – 3:01
* «Richard Cory» – 3:23
* «A Hazy Shade Of Winter» – 2:37
* «Benedictus" (Tradicional, arr. Paul Simon & Art Garfunkel) – 2:45
* «Blessed» – 3:45
* «A Poem on the Underground Wall» – 4:45
* «Anji" (Davy Graham) – 2:28
* «I Am a Rock» – 2:57
* «The Sound of Silence» – 3:25
* «For Emily, Whenever I May Find Her» – 2:40
* «A Church Is Burning» – 3:43
* «Wednesday Morning, 3 A. M.» – 3:35

## Intèrprets

* Paul Simon: guitarra acústica, vocals
* Art Garfunkel: vocals

## Referències

* ↑ Live from New York City, 1967 a Allmusic
# Armour (Dakota del Sud)

Armour és una població dels Estats Units a l'estat de Dakota del Sud. Segons el cens del 2000 tenia 782 habitants.

## Demografia

Segons el cens del 2000, Armour tenia 782 habitants, 342 habitatges, i 215 famílies. La densitat de població era de 321,2 habitants per km².
Dels 342 habitatges en un 26,3% hi vivien nens de menys de 18 anys, en un 56,4% hi vivien parelles casades, en un 5% dones solteres, i en un 37,1% no eren unitats familiars. En el 35,7% dels habitatges hi vivien persones soles el 21,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,16 i el nombre mitjà de persones que vivien en cada família era de 2,79.
Per edats la població es repartia de la següent manera: un 22% tenia menys de 18 anys, un 3,6% entre 18 i 24, un 21,4% entre 25 i 44, un 22,4% de 45 a 60 i un 30,7% 65 anys o més.
L'edat mediana era de 48 anys. Per cada 100 dones de 18 o més anys hi havia 79,4 homes.
La renda mediana per habitatge era de 28.438 $ i la renda mediana per família de 41.797 $. Els homes tenien una renda mediana de 27.500 $ mentre que les dones 18.897 $. La renda per capita de la població era de 15.829 $. Entorn del 8,8% de les famílies i el 12,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Armour». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 11 agost 2010].
* ↑ «Geographic Comparison Table- Armour». American Fact Finder. Oficina del Cens dels Estats Units, 12-01-2010.
# Cap Gros de Muleta

El cap gros de Muleta o de Moleta és un cap situat a l'oest del Port de Sóller, a l'illa de Mallorca.

## Vegeu també

* Muleta
* Cova de Muleta

## Referències

* ↑ Dolç i Dolç, Miquel (coord.). Gran Enciclopèdia de Mallorca. Volum 11. Palma: Promomallorca, p. 78. ISBN 84-8661702-2.
* ↑ «Cap Gros de Muleta». Gran Enciclopèdia Catalana. Barcelona: Grup Enciclopèdia Catalana.
# Albedo (desambiguació)

«Albedo» té aquests significats:
* Albedo, quantitat de radiació que incideix sobre qualsevol superfície i que es perd o és tornada.
* Albedo, en neutrònica, capacitat d'una substància de reflectir neutrons.
* Albedo de Bond, fracció d'energia de la radiació electromagnètica incident total en un cos astronòmic que és reflectida cap a l'espai.
* Albedo geomètrica
* Característica d'albedo, gran àrea de la superfície d'un planeta (o un altre cos del sistema solar) que mostra un contrast de brillantor o foscor en relació amb zones adjacents.
# Kórfovka

Kórfovka (en rus: Корфовка) és un poble del krai de Primórie, a l'Extrem Orient de Rússia, que en el cens del 2010 tenia 150 habitants.

## Referències

* ↑ Законодательное собрание Приморского края. Сборник «Муниципальные образования Приморского края»
* ↑ Официальный сайт УГО
* ↑ «Топонимика Приморского края». Arxivat de l'original el 2014-04-26. [Consulta: 14 setembre 2019].
# Satsobek

Satsobek, també Sitsobek o Zatsobek ("Filla de Sobek") va ser una reina egípcia de la XIII dinastia. Portava els títols de "Gran Esposa Reial" i "Unida amb la corona blanca". Fins ara només se la coneix per un segell d'escarabat que es troba avui en una col·lecció privada. Aquesta peça es pot datar per motius estilístics en la dinastia XIII. El seu marit segueix sent desconegut.
Satsobek en jeroglífic :
El seu nom està escrit Sasobek, sense que la t femenina a "Sat" (filla). Pot ser un simple error o una abreviació, però també és possible que utilitzés un nom masculí Sasobek (fill de Sobek). Els noms masculins per a les dones són habituals en aquest període.

## Referències

* ↑ Grajetski, 2005, p. 42.
* ↑ Ryholt, 1997, p. 36, fig. 5 (imatge de l'escarabat), 39-40.

## Vegeu també

* La dona a l'Antic Egipte.

## Bibliografia

* Dodson, Aidan; Hilton, Dyan. The Complete Royal Families of Ancient Egypt (en anglès). Thames & Hudson, 2004. ISBN 0-500-05128-3.
* Grajetski, Wolfram. Ancient Egyptian Queens: a hieroglyphic dictionary (en anglès). Londres: Golden House Publications, 2005. ISBN 0954721896.
* Ryholt, Kim. The Political Situation in Egypt during the Second Intermediate Period, c.1800-1550 BC (en anglès). Copenhagen: Museum Tusculanum Press, 1997. ISBN 87-7289-421-0.
# Les Clots (Herba-savina)

Les Clots és un paratge de camps de conreu del terme municipal de Conca de Dalt, a l'antic terme d'Hortoneda de la Conca, al Pallars Jussà, en territori que havia estat del poble d'Herba-savina.
Està situat a prop i a ponent d'Herba-savina, a la dreta de la llau del Canalot, al sud-est de la Vinya de la Sala i al nord de les Solanes.

## Enllaços externs

* Institut Cartogràfic de Catalunya; cal fer dos passos d'aproximació
# Ecsenius tricolor

Ecsenius tricolor és una espècie de peix de la família dels blènnids i de l'ordre dels perciformes.

## Morfologia

* Els mascles poden assolir 6 cm de longitud total.

## Reproducció

És ovípar.

## Hàbitat

És un peix marí de clima tropical que viu fins als 10 m de fondària.

## Distribució geogràfica

Es troba a les Filipines i a Borneo.

## Referències

* 1 2 3 «Ecsenius tricolor» (en anglès). FishBase. Froese, Rainer; Pauly, Daniel (editors).
* ↑ Kuiter, R.H. i T. Tonozuka, 2001. Pictorial guide to Indonesian reef fishes. Part 3. Jawfishes - Sunfishes, Opistognathidae - Molidae. Zoonetics, Austràlia. 623 - 893.
* ↑ Breder, C.M. i D.E. Rosen, 1966. Modes of reproduction in fishes. T.F.H. Publications, Neptune City (Estats Units). 941 p.
* ↑ Allen, G.R. i M. Adrim, 2003. Coral reef fishes of Indonesia. Zool. Stud. 42(1):1-72.

## Bibliografia

* Chapman, W. M. & Schultz, L. P., 1952. Review of the fishes of the blennioid genus Ecsenius, with descriptions of five new species. Proceedings of the United States National Museum v. 102 (3310): 507-528.
* Hardy, J.D. Jr., 2003. Coral reef fish species. NOAA\National Oceanographic Data Center. NODC Coral Reef Data and Information Management System. Estats Units. 537 p.
* Helfman, G.; Collette, B.; Facey, D. The Diversity of Fishes (en anglès). Wiley, 1997. ISBN 978-0-86542-256-8.
* McKinney, J.F. i V.G. Springer, 1976. Four new species of the fish genus Ecsenius with notes on other species of the genus (Blenniidae: Salariini). Smithson. Contrib. Zool. 236:1-27.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Myers, R.F., 1991. Micronesian reef fishes. Second Ed. Coral Graphics, Barrigada, Guam. 298 p.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Springer, V. G., 1971. Revision of the fish genus Ecsenius (Blenniidae, Blenniinae, Salariini). Smithsonian Contributions to Zoology Núm. 72: 1-74.
* Springer, V. G., 1972: Additions to revisions of the blenniid fish genera Ecsenius and Entomacrodus, with descriptions of three new species of Ecsenius. Smithsonian Contributions to Zoology Núm. 134: 1-13.
* Springer, V. G., 1988. The Indo-Pacific blenniid fish genus Ecsenius. Smithsonian Contributions to Zoology Núm. 465: i-iv + 1-134, col. Pls. 1-14.
* Springer, V.G., 1986. Blenniidae. p. 742-755. A M.M. Smith i P.C. Heemstra (editors) Smiths' sea fishes. Springer-Verlag, Berlín.
* Springer, V.: Blennies. Planes 214-217 a W.N. Eschmeyer, J. R. Paxton, editors. Encyclopedia of Fishes – 2a edició, San Diego, Califòrnia: Academic Press. Any 1994.
* Springer, V.G. i G.R. Allen, 2001. Ecsenius ops, from Indonesia, and Ecsenius tricolor, from western Philippines and northwestern Kalimantan, new species of blenniid fishes in the stigmatura species group. Aqua, J. Ichthyol. Aquat. Biol. 4(4):151-160.
* Wheeler, A.: The World Encyclopedia of Fishes, 2a edició, Londres: Macdonald. Any 1985.
# Dret d'asil

El dret d'asil és la potestat que tenen els estats per a oferir protecció a determinades persones (nacionals d'altres estats), les vides dels quals, llibertats o drets fonamentals siguin objecte de persecució o violència, o es trobin amenaçats en el seu país d'origen o tercers països. L'asil comporta els efectes de no devolució, no expulsió i no extradició de la persona que gaudeix d'aquest estatut.
Amb la "tesi d'extraterritorialitat de les ambaixades i legacions" de Grotius, es considerava que l'asil diplomàtic era un corol·lari de l'asil brindat per un estat estranger, pel qual el delinqüent quedava asilat no només si aconseguia escapar a territori estranger, sinó també si obtenia asil en la legació o ambaixada d'un país estranger. Avui pot dir-se que el dret d'asil diplomàtic per als delinqüents polítics no és una institució reconeguda pel dret internacional general de base consuetudinària: és una pràctica de base convencional i consuetudinària que lliga gairebé exclusivament als països d'Amèrica Llatina, un costum regional.

## Orígens històrics

La institució del dret d'asil la trobem ja a en diverses civilitzacions clàssiques com ara l'antic Egipte, l'antiga Grècia, la Roma Imperial, i també s'observa en diverses parts del llibre de l'Antic Testament.
A Grècia el terme "asylía" tenia un doble sentit: En el seu aspecte polític suposava la garantia que una ciutat oferia als visitants estrangers de respectar llur vida i propietats. En l'aspecte religiós constituïa el dret de certs temples a oferir a qualsevol que busqués protecció dintre dels seus murs la inviolabilitat respecte a aquells que el perseguissin.
El catolicisme va universalitzar-lo durant el segle iv a partir de les prèdiques d'Ambròs de Milà i de Gregori de Nazianz, i el va formalitzar al concili de Cartago del 399. Encara s'establia al Codi de Dret Canònic de 1917 (cànons 1160 i 1179), però actualment rarament s'aplica a la pràctica.

## Referències

* ↑ Santos, Amada. «Quan en nom de la pau es prepara la guerra» (en anglès americà), 28-10-2015. [Consulta: 16 abril 2024].
* 1 2 3 Mestre i Campi, Jesús (director). Diccionari d'Història de Catalunya. Edicions 62, 1998, p. 68, entrada: "asil, dret d' ". ISBN 84-297-3521-6.

## Vegeu també

* Acollir-se a sagrat

## Enllaços externs

* Dret d'asil - CCAR
# Durmín

Durmín (en rus: Дурмин) és un poble (un possiólok) del krai de Khabàrovsk, a l'Extrem Orient de Rússia. El 2018 tenia 727 habitants. Pertany al districte rural de Lazó.

## Referències

* ↑ Закон Хабаровского края от 14.03.2005 № 264 «Об административных центрах сельских поселений и муниципальных районов Хабаровского края»
# Edge (revista)

* "Edge" redirigeix aquí. Si cerqueu el lluitador de lluita lliure, vegeu Adam Copeland.
Edge és una revista britànica de videojocs que compta amb una versió espanyola des del 2006, publicada per Globus. Tracta els jocs de consola i ordinador per a tota mena de públic. La seva data de publicació és mensual, posant-se a la venda a la meitat del mes.

## Enllaços externs

* Pàgina d'Edge (Regne Unit)
* Pàgina d'Edge (Espanya) Arxivat 2007-12-11 a Wayback Machine.
Viccionari
# El Encanto

El Encanto és un municipi i corregiment departamental colombià que pertany al departament d'Amazones. Té una població de 10.724 habitants. Es troba a 158 msnm. Va ser erigida com corregimiento el 4 de desembre de 1951, i fou confirmat el 1953. El 1991 per l'article 21 de la presidència passà a denominar-se corregiment departamental el 4 d'octubre de 1991.
Està situat a la boca del Riu Caraparaná, tributari del Riu Putumayo. A El Encanto s'hi pot accedir per aire o pel riu. Al municipi hi ha un aeròdrom militar establert durant l'Incident de Letícia (Guerra Colòmbia-Perú). Les ciutats més propers, per la fia fluvial són Puerto Arturo (Perú), riu avall i Puerto Legízamo (al Departament de Putumayo, Colòmbia), riu amunt.
La majoria dels seus habitants són indígenes Huitotos (que parlen una llengua pertanyent a la família de les llengües bora-witoto).

## Història

La primera data històrica relacionada amb la zona de El Encanto és el 1835, quan hi ha uns comerciants de Pasto, Cauca i Tolima que van navegar a través dels rius Putumayo i Amazones fins a Manaus per tal de comprar clofolla de quina i posteriorment goma de cautxú i passen pel territori de l'actual El Encanto. El 1897 el cautxer Julio Cesar Arana d'Iquitos comença a produir al nord del Putumayo i el 1901 la Casa Arana pren el control de les cautxeries del colombià Jesús Cabrera a Nova Granada, empresa que ampliarà quan es fa amb les d'Hipólito Pérez a Argelia i les de Gregorio Calderón, a El Encanto.
En aquesta localitat, el 1913 hi ha les oficines centrals de la Casa Arana al Caraparaná gerenciada per Miguel Loaiza.
El 22 de gener de 1933, hi ha al territori de El Encuentro el Combat de Caraparaná, durant la guerra contra el Perú.

## Economia

La població de El Encuentro treballa en la producció agrària per a l'autoconsum sobretot: caça, pesca, plàtan i iuca.

## Turisme

Els principals atractius turístics de El Encanto són:
* Chorro de Judima
* Quebrada Aradores
* Llac Basikue
* Riu Caraparanà
* Pista El Encanto-Chorrera (130 km)

## Referències

* ↑ «El Encanto». Arxivat de l'original el 2017-10-07. [Consulta: 1r maig 2015].
* 1 2 3 4 5 «Corregimiento - El Encanto» (en castellà). amazonas.gov.co. Arxivat de l'original el 2017-10-07. [Consulta: 1r abril 2016].

## Enllaços externs

* El Encanto Arxivat 2017-06-06 a Wayback Machine. o a amazonas.gov.co Arxivat 2017-06-06 a Wayback Machine.
# Duboisia myoporoides

Duboisia myoporoides (en anglès: Corkwood) és una espècie de planta arbustiva o arbòria solanàcia. És planta nativa de les selves plujoses de l'est d'Austràlia. Té l'escorça gruixuda i com de suro. Fa uns fruits globosos no comestibles.
A Espanya aquesta espècie es troba dins la llista de plantes de venda regulada.

## Usos

De les seves fulles s'extreuen alcaloides usats en farmàcia, però la planta és verinosa. Entre els seus alcaloides es troba la hioscina (escopolamina) que es fa servir per diversos trastorns i pels efectes secundaris del tractament contra el càncer.

## Referències

* ↑ «Duboisia myoporoides – New South Wales Flora Online». PlantNET – The Plant Information Network System. Sydney, Australia: The Royal Botanic Gardens and Domain Trust, 2001. [Consulta: 28 maig 2013].
* ↑ Low, Tim. Bush Medicine, A Pharmacopoeia of Natural Remedies. Angus & Robertson, 1990, p. 210–211. ISBN 0-207-16462-2.
* Foley, Paul «Duboisia myoporoides: the medical career of a native Australian plant». Historical Records of Australian Science, 17, 1, 2006, pàg. 31-69 [Consulta: 28 maig 2013].
# Eleccions legislatives belgues de 1995

Les Eleccions legislatives belgues de 1995 es van celebrar el 21 de maig de 1995 per a renovar els 150 membres de la Cambra de Representants i els 40 del Senat. Es formà un govern de coalició presidit pel socialcristià Jean-Luc Dehaene del Christen-Democratisch en Vlaams (CVP) amb els socialistes de Flandes (SP) i de Valònia (PS) i el Partit Social Cristià (PSC).

## Resultats a la Cambra de Representants

| Partits | Partits | Cambra | Cambra | Cambra | Cambra | Cambra | Cambra |
| Partits | Partits | Vots | +/- | % | +/- | Escons | +/- |
| | Christelijke Volkspartij | 1,042,933 | | 17.2 | | 29 | |
| | Vlaamse Liberalen en Democraten | 798,363 | | 13.1 | | 21 | |
| | Parti Socialiste | 720,819 | | 11.9 | | 21 | |
| | Socislistische Partij | 762,444 | | 12.6 | | 20 | |
| | PRL – FDF | 623,250 | | 10.3 | | 18 | |
| | Partit Social Cristià | 469,101 | | 7.7 | | 12 | |
| | Vlaams Blok | 475,677 | | 7.8 | | 11 | |
| | Volksunie | 283,516 | | 4.7 | | 5 | |
| | Ecolo | 243,362 | | 4.0 | | 6 | |
| | Agalev | 269,058 | | 4.4 | | 5 | |
| | Front National | 138,496 | | 2.3 | | 2 | |
| | Altres | 245.032 | | 4.0 | | | |
| Total (participació 91,1%) | Total (participació 91,1%) | 6,072,051 | | 100,00% | | 150 | |
| Font: IBZ. ||||||||

## Resultats al Senat

| Partits | Partits | Senat | Senat | Senat | Senat | Senat | Senat |
| Partits | Partits | Vots | +/- | % | +/- | Escons | +/- |
| | Christelijke Volkspartij | 1.009.656 | | 16,8 | | 7 | |
| | Vlaamse Liberalen en Democraten | 796.154 | | 13.3 | | 6 | |
| | Socialistische Partij | 792.941 | | 13,2 | | 6 | |
| | Parti Socialiste | 764.610 | | 12,8 | | 5 | |
| | PRL – FDF | 672.798 | | 11,2 | | 5 | |
| | Vlaams Blok | 463.896 | | 7,7 | | 3 | |
| | Partit Social Cristià | 434.492 | | 7,3 | | 3 | |
| | Volksunie | 318.453 | | 5,3 | | 2 | |
| | Ecolo | 258.635 | | 4,3 | | 2 | |
| | Agalev | 223.355 | | 3,7 | | 1 | |
| | Altres | 257.335 | | 4,3 | | | |
| Total (participació 91,1%) | Total (participació 91,1%) | 5.992.325 | | 100,00% | | 40 | |

## Referències

* ↑ «Herman Van Rompuy» (en castellà). CIDOB. [Consulta: 16 juny 2024].
* 1 2 3 http://www.elections.fgov.be
# Licini Damasip

Licini Damasip és el nom dels següents personatges:
* Licini Damasip (senador), senador romà del partit de Pompeu
* Licini Damasip (antiquari), un dels més gran aficionats a les estàtues de Roma i comerciant d'antiguitats
# Dugesia astrocheta

Dugesia astrocheta és una espècie de triclàdide dugèsid que habita a l'aigua dolça del Congo. La distinció entre aquesta espècie i D. sicula no està clara.

## Morfologia interna

La morfologia interna de D. astrocheta és molt similar a la de D. sicula. Només es diferencien en la presència de músculs transversals a la regió ventral del cos. Aquesta musculatura, dorsal a les cordes nervioses i ventral a l'intestí, és abstent a D. astrochaeta i present a D. sicula.
Els testicles de D. astrocheta s'estenen des de l'alçada dels ovaris fins al final de la cua.

## Referències

* ↑ Marcus, E. «Turbellaria Tricladida». Institut des Parcs Nationaux du Congo Belge, Exploration du Parc National de l'Upemba, Mission G.F. de Witte, 1946-1949, 21, 1953, pàg. 1-62.
* 1 2 De Vries, E.J. «A synopsis of the nominal species of the subgenus Dugesia (Platyhelminthes: Tricladida: Paludicola) from Africa and Madagascar» (en anglès). Zoological Journal of the Linnean Society, 92, 1988, pàg. 345-382. DOI: 10.1111/j.1096-3642.1988.tb01729.x.
* 1 2 Sluys, Ronald «Annotations on freshwater planarians (Platyhelminthes Tricladida Dugesiidae) from the Afrotropical Region» (en anglès). Tropical Zoology, 20, 2007, pàg. 229-257.
Espècies de Dugesia :
# Llista d'autors valencians medievals en llengua llatina

Aquesta és una llista d'autors valencians que escriviren tota o part de la seva obra en llatí a l'edat mitjana

## A

* Guillem Aventurer

## B

* Pere Belluga
* Joan de Bònia

## E

* Joan Esteve

## G

* Pere Garcia

## M

* Joan de Montsó

## O

* Bernat Oliver

## P

* Jaume Pérez de València
* Pere Pintor

## V

* Arnau de Vilanova

## Referències

* Vilallonga, Mariàngela Studia Humanitatis. Biblioteca Digital. Universitat de Girona [Girona] [Consulta: 31 desembre 2015].
* Fèlix Torres Amat, Memorias para ayudar a formar un diccionario crítico de los escritores catalanes, Barcelona, 1836.
# Aleksandr Pórsev

Aleksandr Nikolàievitx Pórsev (en rus Александр Николаевич Порсев; Udmúrtia, 21 de febrer de 1986) és un ciclista rus, professional des del 2008. Actualment corre a l'equip Gazprom-RusVelo. En el seu palmarès destaca les victòries als campionats nacionals en ruta del 2014 i 2017.

## Palmarès

* 2010
** Vencedor de 2 etapes al Tour de Loir-et-Cher
** Vencedor de 2 etapes a la Volta a Eslovàquia
* 2013
** Vencedor d'una etapa a la Volta a Luxemburg
* 2014
** Campió de Rússia en ruta
* 2016
** Vencedor d'una etapa de la Volta a Eslovènia
* 2017
** Campió de Rússia en ruta

### Resultats al Tour de França

* 2014. Fora de control (13a etapa)

### Resultats al Giro d'Itàlia

* 2015. 132è de la classificació general
* 2016. 145è de la classificació general

## Enllaços externs

* Fitxa a sitiodeciclismo.net
* Fitxa a museociclismo.it